สวัสดีค่ะ คือมีอาการแน่นหน้าอกค่ะ เวลากลืนน้ำลายก็เหมือนจุกๆที่คอ มันแน่นอยู่ตลอดเวลา แต่มันจะรู้สึกรุนแรงตอนเวลาที่เหนื่อย หายใจไม่ทั่วท้อง รู้สึกเพลียๆ เลอบ่อยมาก และมีอาการปวดหัวร่วมด้วยค่ะ อยากทราบว่าอาการแบบนี้คืออาการอะไรคะ
สวัสดีค่ะ อาการแน่นหน้าอก และจุกที่คอ อาจเกิดจาก-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบาก-กล้ามเนื้อบริเวณอกอักเสบโดยจากอาการที่กล่าวมา เข้าได้กับกรดไหลย้อนมากที่สุดค่ะ การให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วย หากเป็นกรดไหลย้อนการรักษาคือการได้ยาลดกรดร่วมกับปรับพฤติกรรมการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักหากมีอาการเหนื่อยหอบมาก แน่นอกมีร้าวไปกรามหรือแขน ใจสั่น ไอมาก อาเจียน กินได้น้อย ควรรีบไปพบแพทย์